شەفەق نیوز/ مەرجع شیعەی باڵا عەلی سیستانی، ئمڕوو دووشەممە، پرسەی جینشینی عەبدولرەزا عیسا فەیلی کرد، ک لە بەغداد گیانی لەدەسدا.
نویسینگەی سیستانی لە بەیاننامیگ وت: عیسا  ئەرا دەیان ساڵ جینشین مەرجعیەت ئاینی باڵا بوی لە بەغداد، و دەور جیوازیگ لە چەودیریکردن نەدار وبیدەسەڵاتەیل رانێد.
بەیاننامەگە وتیش: رەحمەتی خوەی وخیزانەگەی چینەیلیگ لە ستەم وزیان لە سەردەم رژیم وەرین وەخوەی دی، وئەوەیش تەنیا رکداری کردیاد ک بچەسپیەێدە ئەهل بەیت، ولەبان رینمایان وەردەوام بوود.
